Nienkiärken

Nienkiärken (up Hauchdüütsch Neuenkirchen) is en lütken Oort niäwen de Stad Rene in’d Mönsterland in Nuordrien-Westfaolen. Vandage liäwen bolle 14.000 Mensken in düsse Gemainde.

 Geografie 
Nienkiärken lig in dat Landraodsamt Stemmert an de Grense to Neddersassen. De högste Punkt lig 84 m üöwer NN un is Deel van de Thieberg. Dat is en Uutlaiper van de Teuto in dän Nuorden van de Gemainde. Westlik van de Oortskärn lig de 50 ha graute Offlumer See.

 Naobergemainden 
Nienkiärken grenst in'n Nuorden an Saoltbiärgen (Landkreis Iämsland), in'n Ausen an Rene, in'n Süüdausen an Detten, in'n Süden an Stemmert un in'n Wessen an Wiätringen (alle Kreis Stemmert).

 Gemaindedele 
Dorfbauerschaft
Landersum
Offlum
St. Annold
Sutrum-Harum

 Geschicht 
duum|De St.Anna-Kiärke
Eengslik haitede de Oort Snedwinkel of Snedwinkela. Dat iärste Maol stait de Naome Nienkiärken in ene Urkunne van 1247. De Bischop van Mönster laot de Buern ’ne niäwe Kiärke bauen. Derhiär häw Nienkiärken auk sienen Naome. In dän achtigjaorigen Krieg plünnerden spaanske Suldaoten dat Kiärspel twemaol (1587 un Mäten 1590). De iärste mechaanske Wiäweri wüör 1858 bedriewen. Drai Wiäwerien kammen bes 1876 derto. Daoruphän wüör Nienkiärken een anbestands Oort för de Tüüginnustri. In't Jaor 1899 wüör de St.Anna-Kiärke baut, de vandage dat Waorteken van Nienkiärken is. De Stroom kam 1908 antog.

 Poltik 
 Stadraod 
Büörgermester is Wilfried Brüning.
De Stadraod häw 30 Sitte

 CDU: 13 Sitte
 SPD: 7 Sitte
 De Grönen: 7 Sitte
 FDP: 3 Sit

 Woppen 
De Farwen raud un giäl kuëmt van de Häerschupp van de Graofschup Stemmert. De Äören staot för de Bueri un dat Wiäwerschipken för de Tüüginnustri. Et gelt siet dat Jaor 1939.

 Partnerschuppen 
 Heyerode, Döringen (siet 1990)

 Vökäer 
Nienkiärken lig an de Bunnestraot B 70. In Nienkiärken gaw’t twe Baanhüöwe. De Isenwiäge sint vandage Fietsstraoten.

 Scholen 
Grondscholen
 Josefschule
 Ludgerischule
 Thieschule

Sekundarschole
 Emmy-Noether-Schule

Hauge School
 Arnold-Janssen-Gymnasium

 Spuort 
Nienkiärken häw 2 graute Sportvöaine: de SuS Neuenkirchen un de TuS St. Arnold
De Häernfootbalmanschup van de SuS spielt in de Oberliga Westfaolen, de fiewhögste Spielklas.
De Vöain böd sumsemore twiälw Sportaorten an (t.B. Volleybal un Dansen).

 Änneres 
An'n 3. Austmaonddag 2010 schreew de Münstersche Zeitung üöwer een vöstuwert Blomenpot vüör dän Antoniusstift. Düsse Blomenpot wüör in de tokem twe Dage een Trending Topic bi Twitter.

 Weblinks 
 www.neuenkirchen.de (haugdüütsk)

 Naowise 

Kategorie:Oort
Kategorie:Kreis Stemmert